გამარტივებული კონკურსის ოქმი

გამარტივებული კონკურსის ოქმი

12. 04. 2018 წელი ქ. ლაგოდეხი

 ლაგოდეხის მუნიციპალიტეტის საკრებულომ, 2018 წლის 29 მარტს გამოაცხადა გამარტივებული კონკურსი, პირის შრომითი ხელშეკრულების დასაქმების მიზნით, საკრებულოს მასმედიასთან ურთიერთობის საკითხების სპეციალისტის ვაკანსიაზე.

კონკურსი ჩატარდა 2 ეტაპად:

1. კანდიდატების მიერ წარდგენილი განცხადებების გადარჩევა.
2. შერჩეულ კანდიდატებთან გასაუბრება.

კონკურსში მონაწილეობა მიიღო 9 კანდიდატმა, კონკურსის მეორე ეტაპზე გადავიდა 9 კანდიდატი. გასაუბრებაზე გამოცხადდა 3 კანდიდატი:

1. მარიამ გოცირიძე.
2. დავით ჯანიაშვილი.
3. სოფიო სარალიძე.

**-1-**

მოისმინეს:

მარიამ გოცირიძემ ვერ ჩამოაყალიბა იმ ვაკანსიის დასახელება, რომელზეც შემოტანილი აქვს განაცხადი, არ იცნობს სამუშაო აღწერილობით განსაზღვრულ ფუნქციებს, კახეთის რეგიონში მოქმედ მედია საშუალებებს და ჟურნალისტებს, არ აქვს ამ კუთხით სამუშაო გამოცდილება, არ არის გაცნობილი საკრებულოს დებულებას, არ ფლობს საჯაროდ გასაცემ ინფორმაციას.

 -2-

 მოისმინეს:

 დავით ჯანიაშვილმა სრულად ვერ ჩამოაყალიბა იმ ვაკანსიის დასახელება, რომელზეც შემოტანილი აქვს განაცხადი, მართალია აქვს რეჟისორობის და ოპერატორობის გამოცდილება, მაგრამ არ იცნობს კახეთის რეგიონში მოქმედ მედია- საშუალებებს და ჟურნალისტებს, არ არის ადგილობრივი მაცხოვრებელი, სათანადოდ არ არის გაცნობილი საკრებულოს დებულებას, არ ფლობს რა სახის საჯარო ინფორმაცია უნდა გაიცეს, არ იცნობს თვითმმართველობის ორგანოების სპეციფიკას და კანონდებლობას.

-3-

მოისმინეს:

 სოფიო სარალიძემ სრულად ჩამოაყალიბა იმ ვაკანსიის დასახელება, რომელზეც შემოტანილი აქვს განაცხადი, აქვს კონტაქტები და იცნობს კახეთის რეგიონში მოქმედ მედია- საშუალებებს, ჟურნალისტებს, საანადოდ არის გაცნობილი საკრებულოს დებულებას, სტრუქტურას, ფლობს საჯაროდ გასაცემ ინფორმაციებს, აქვს კარგად განვითარებული ის უნარ - ჩვევები, რაც საკრებულოს მასმედიასთან ურთიერთობის საკითხების სპეციალისტს ესაჭიროება წარმატებული და ნაყოფიერი საქმიანობისათვის.

 გასაუბრება წარმოადგენს კონკურსანტის ზეპირ გამოცდას, რომელიც ტარდება კონკურსანტის პირადი უნარ-ჩვევების დადგენის მიზნით და ეფუძნება ისეთ კრიტერიუმებს როგორიცაა: კვალიფიკაცია, მოტივაცია, კომუნიკაბელურობა, სტრესული სიტუაციების მართვა და ა.შ.

 ვაკანტური ადგილის დასაკავებლად წარმოდგენილმა კანდიდატებმა(მარიამ გოცირიძემ და დავით ჯანიაშვილმა), რომლებმაც სათანადოდ ვერ შეძლეს პიროვნული ან/და პროფესიული უნარების გამოვლენა, შეფასდნენ არადამაკმაყოფილებლად:

 ,,საჯარო სამსახურში კონკურსის ჩატარების წესის შესახებ“ საქართველოს მთავრობის N204 დადგენილების მე-2 მუხლის მე-4 პუნქტისა და 32-ე მუხლის პირველი პუნქტის შესაბამისად,საჯარო დაწესებულების ხელმძღვანელმა გადაწყვიტა:

 1. უარი ეთქვას მარიამ გოცირიძეს გამარტივებული კონკურსის წესით, პირის შრომითი ხელშეკრულების დასაქმების მიზნით, მასმედიასთან ურთიერთობის საკითხების სპეციალისტის ვაკანტური თანამდებობის დაკავებაზე.

2.უარი ეთქვას დავით ჯანიაშვილს, გამარტივებული კონკურსის წესით, პირის შრომითი ხელშეკრულების დასაქმების მიზნით, მასმედიასთან ურთიერთობის საკითხების სპეციალისტის ვაკანტური თანამდებობის დაკავებაზე.

3. გამარტივებული კონკურსის წესით, პირის შრომითი ხელშეკრულების დასაქმების მიზნით, საკრებულოს მასმედიასთან ურთიერთობის საკითხების სპეციალისტის ვაკანტურ თანამდებობაზე წარდგენილ იქნას სოფიო სარალიძე.

საჯარო დაწესებულების ხელმძღვანელი,

საკრებულოს თავმჯდომარე კარლო ჯამბურია

ადამიანური რესურსების მართვის

უფროსი სპეციალისტი თამარი ბიწაძე